"PUOTLALELETSO YA BOBEDI MEPHATO 7 – 9 maemo a a kwa godimo mo puong ya seesemane. ba tshwanetse go kgona go buisa le go kwala sentle ka puo ya seesemane. Maemo a Puotlaleletso ya Ntlha a tseelela gore barutwana ga ba na kitso epe ya puo fa ba goroga kwa sekolong. mo dingwageng tsa ntlha tsa sekolo go tlhomiwa mogopolo mo go ageng bokgoni jwa morutwana jwa go tlhaloganya puo le go e bua - dikgono tsa motheo tsa tlhaeletsano ya botsalano. mo mephatong 2 le 3 barutwana ba simolola go aga dikgono tsa go buisa le go kwala mo motheong o wa tiro ya molomo. Gape ba diragatsa dikgono tsa puo tse ba setseng ba di ithutile mo Puong ya Gae. mo Dikgatong tsa magareng le tse Dikgolwane, barutwana ba tswelela go tiisa dikgono tsa Go reetsa, Go bua, Go buisa le Go kwala. mo kgatong e, bontsi jwa barutwana bo rutiwa ka Puotlaleletso ya ntlha, e bile ba tshwanetse go e senolelwa go le gantsi. Kgatelelo e kgolo e abelwa go dirisetswa Puotlaleletso ya ntlha ka maikaelelo a go akanya le go ntsha mabaka. Se, se kgontsha barutwana go aga dikgono tsa maemo a tlhaloganyo ya botlhalefi, tse ba tlhokang go ithuta dirutwa tsa sejatlhapi le saense ka tsona. ba tshwaragana gape le ditlhangwa tsa dikwalo le go simolola go aga bokgoni jwa temogo ya bontle le go tshwantsha mo Puotlaleletso ya bona. barutwana ba tshwanetse gore fa ba goroga mo Kgatong e kgolwane, ba bo ba tlhaloganya Puotlaleletso ya ntlha mabapi le dikgono tsa dikgolagano tsa botho le maemo a tlhaloganyo ya tsa botlhalefi. Le fa go ntse jalo, boammaaruri ke gore barutwana ba bantsi mo kemong e ga ba kgone go tlhaeletsana sentle ka Puotlaleletso ya bona. Kgwetlho mo kgatong ya magareng ke go tlamela barutwana ba ka tshegetso, gape ka yona nako eo, ba abelwa kharikhulamo e e ba kgontshang go fitlhelela maemo a a tlhokegang mo Mephatong e e kwa pele. Maemo a tshwanetse gore a nne mo seemong se barutwana ba ka dirisang Puotlaleletso mo maemong a a kwa godimo a go tlhaloganya go ba baakanyetsa go tsweletsa dithuto tse di kwa godimo kgotsa go tsena mo ditirong tse di farologaneng. Ka jalo go tshitsinngwa gore mo go tlhokegang barutwana mo kgatong e e kgolwane ba rutiwe puo mo tshekong/sediko sa dibeke di le pedi. Maemo a Puotlaleletso ya Bobedi a tseelela gore barutwana ga ba na kitso epe ya puo fa ba goroga kwa sekolong. mo dingwageng tsa ntlha tsa sekolo go tlhomiwa mogopolo mo go ageng bokgoni jwa morutwana jwa go tlhaloganya puo le go e bua- motheo wa dikgono tsa tlhaeletsano ya dikgolagano tsa botho mo mephatong ya 4, 5 le 6, barutwana ba simolola go ithuta dikgono tsa puo le tsa tiro ya molomo. Gape ba diragatsa dikgono tsa puo le tsa tiro ya molomo tse ba setseng ba di ithutile mo Puong ya Gae le Puotlaleletso ya ntlha. mo Kgatong e kgolwane, barutwana ba tsweletsa go tiisa go reetsa le go bua ga bona fa ba ntse ba aga dikgono tsa bona tsa go buisa le go kwala. Ka nako e barutwana ba tsenang mo mophatong wa 10, ba tshwanetse ba bo ba kgona go bua ka Puotlaleletso ya bobedi mo maemong a dikgolagano tsa botho le a loago. Le fa go ntse jalo boammaaruri ke gore barutwana ba bantsi ba santse ba sa go tlhaeletsana sentle mo Puotlaleletsong ya bona mo kgatong e. Ka jalo, kgwetlho mo Mephatong ya 10 -12 ke go tlamela barutwana ka tshegetso gape ba rutiwa kharikhulamo e e ba thusang go fitlhelela maemo a a tlhokegang mo mophato 12. maemo a tshwanetse gore a nne mo seemong se barutwana ba ka dirisang Puotlaleletso mo maemong a a kwa godimo a go tlhaloganya go ba baakanyetsa go tsweletsa dithuto tse di kwa godimo kgotsa go tsena mo ditirong tse di farologaneng. Maikaelelo a a kgethegileng a go ithuta Dipuotlaleletso Go ithuta Puotlaleletso ya bobedi go tshwanetse ga kgontsha barutwana go: • fitlhelela dikgono tsa puo tse di tlhokagalang go tlhaeletsa ka nepagalo ka puo e e ikaeletsweng go tsewa tsia bareetsi, maitlhomo le bokao/maemo. CAPS 9"